Downsindroom-meisie in hegtenis ná sy Koran brand | Nuus24
Downsindroom-meisie in hegtenis ná sy Koran brand
Koran-verbranding 'n 'oorlogsverklaring'
Drie sterf in betogings oor verbranding van Koran
Oudsoldaat vas vir verbranding van Koran
Islamabad – Christene in Pakistan vrees vir die veiligheid van 'n Downsindroom-meisie nadat sy in hegtenis geneem is vir godslastering.Die elfjarige is in die Meherabadi-krotbuurt in Islamabad in hegtenis geneem nadat inwoners 'n klagte by die polisie gaan lê het, het 'n woordvoerder, Oasim Niazi, Sondag aan die DPA-nuusagentskap gesê."Daar is mense wat gesien het hoe sy bladsye van die Heilige Koran voor haar huis brand. Hulle het haar gegryp en na die polisiestasie gebring," het Niazi gesê.Die meisie kon die polisie nie antwoord tydens ondervraging nie en mediese toetse het bevestig dat sy Downsindroom het. Die voorval, wat steeds ondersoek word, het Christene in Meherabadi laat vlug uit vrees vir die Moslem-bevolking se reaksie.Godslastering in Pakistan is strafbaar met die dood. Volg Nuus24 op Twitter.
Lees meer oor: pakistan | koran VOLGENDE OP NUUS24X